Den Nord-Cimbriske Tilskuer, 1835-09-15
Politiske Nyheder. Engeland. J Underhuset er nu Municipal-Billen med alle dens Amendements bleven discuteret, og flere af disse der vare stridende mod Billens Bestemmelse, ere forkastede, og flere hæftige Taler bleve holdte mod Lorderne, hvoriblandt Hr. Roebuck anklagede dem, for at have behandlet Folkets Villie med Foragt; og Hr. O'Connell beskyldte dem forat de modsatte sig ethvert nyttigt Forslag. Den 4de September var billen med de i Underhuset modificerede Amendements igjen indbragt i Overhuset. - De sidste Efterretninger af 4de September melde, at Overhuset endnu fremturer i sin Halsstarrighed, og erklærer, at det ikke kan indlade sig paa Underhusets Forslag, i Særdeleshed med Hensyn til Valget af Fredsdommere ved Communen. Men det lader, som at Underhuset paa Ministrenes Anmodning, igjen vil vise nye Eftergivenhed. Lord Russel har havt forsamlet de fleste af Underhusets liberale Medlemmer, og har forestillet dem, at det var bedre at antage Billen, i sin nærværende mangelfulde Tilstand. Den 4de og 5te Septbr. er Billen paany bleven discuteret. i Overhuset, som har indvilget flere af de Forandringer der var foretaget i Underhuset, og de 98 første §§. bleve ved Afstemning antaget; men den 99de §., hvor Kronen nægtes Ret til at vælge Fredsdommere, er forandret dertil at denne Ret reserveres den. De øvrige af Lordernes Modificationer vare mindre betydelige. Den 7de blev Billen igjen forelagt Underhuset, og blev den da med dens Amendements, efter Lord Russels Anbefaling om Aftenen uden Afstemning antaget. Da man var færdig med Municipal-Reform-Billen, skulle Parlamentet prorogeres den 10de, Spanien. Den spanske Regentinde og hendes Regjeringssystems Tilstand bliver daglig meere kritisk. Det hedder allerede, at der træffes Foranstaltninger til at modtage hende i Slottet Amboise ved Orleans, naar hun bliver nødt til at bortfjerne sig fra Spanien. Jmidlertid har det vel endnu ingen Fare, men man har sikker Efterretning om, at Provindserne Aragonien, Catalonien og Valencia, til Thronens, Frihedens og fælles Forsvar have sluttet en Overeenskomst. Foranledningen dertil har følgende Efterretning, som der meldes fra Zaragossia, været: "Regjeringen i Madrid har fældet en afgjørende Daddel over vores, barcellonaer og valencianer Juntans Skridt, denne Efterretning har bragt alting i Bevægelse; istædet for at nedlægge dens Authoritet, har Juntaen ladet optage et Jnventarium over alt Kirke og Klostersølv, og ladet lægge Beslag paa et samme; Valladolid, Corunna, Estremadura og Mallorca have sluttet sig til Juntaerne i Saragossa og Barcelona. Tildragelser af den alvorligste Slags forestaaer, og den christiniske Regjering er i en yderst betrængt Tilstand. J Burgos have Borgergarderne gjort en Bevægelse og fordret at Klosterne skulle lukkes. Det heed, at General Quesado med 10000 Md. ville marschere løs paa Zaragossa, hvorfor denne Stad havde besluttet at forsvare sig til det Yderste, imidlertid troer man ikke, at det er muligt, at Regjeringen kunne samle saamange Tropper, især da Madrid selv ikke kan siges at være aldeles rolig. Med Hensyn til Engelændernes og Spaniernes forenede Expedition mod Ernani, da hører man intet derom, derimod omtales en Kamp, som hiin Expedition lykkelig har bestaaet den 29de August. Staden, Orumendi i hvis Huse Carlisterne havde forskandset sig, blev stormet af Engelænderne og Spanierne, og derved 150 Carlister gjorte til Fange, Engelænderne have slaaes kjek, to af deres Officerer ere saarede bragte til San Sebastian.